
VAIKŲ PIEŠINIŲ KONKURSO „ESU SAUGUS, KAI...“ NUOSTATAI

I SKYRIUS
BENDROJI DALIS

[bookmark: _Hlk31189129][bookmark: _Hlk31201640]Kelmės rajono savivaldybės vaikų piešinių konkurso „Esu saugus, kai...“ (toliau – Konkursas) nuostatai reglamentuoja Konkurso organizavimą, tikslą, uždavinius, dalyvius, sąlygas, konkurso laimėtojų nustatymo tvarką.
Konkurso organizatorė – Kelmės rajono savivaldybės administracija.
Informaciją apie Konkursą Kelmės rajono savivaldybės (toliau – Savivaldybė) interneto svetainėje www.kelme.lt ir socialinių tinklų www.facebook.com Savivaldybės paskyroje teikia Savivaldybės administracijos Bendrojo priėmimo skyrius.  
Konkurso koordinatorė ir kontaktinis asmuo: Savivaldybės administracijos vyriausioji specialistė Reda Žalandauskienė, el. paštas: reda.zalandauskiene@kelme.lt (toliau – koordinatorius).

II SKYRIUS
TIKSLAI IR UŽDAVINIAI

1. Konkursas yra švietimo ugdymo renginys.
2. Konkurso tikslas – šviesti moksleivius ir kūrybiškai formuoti atsakingo ir saugaus žmogaus įgūdžius; paminėti Tarptautinę civilinės saugos dieną.
3. Konkurso uždavinys – skatinti domėjimąsi civiline sauga, ugdyti atsakingą pilietį.

III SKYRIUS
KONKURSO SĄLYGOS

[bookmark: _Hlk31199097]4. Konkurse gali dalyvauti ikimokyklinio ugdymo įstaigų vaikų ir pradinių mokyklų mokiniai.
5. Skiriamos šios Konkurso dalyvių grupės:
5.1. I grupė – ikimokyklinio ugdymo įstaigų vaikai;
5.2. II grupė – pradinių klasių mokiniai.
6. Abiejų grupių mokiniai Konkursui pateikia darbus:
6.1. viename A4 formato popieriaus lape; 
6.2. darbams rengti gali būti taikoma įvairi technika: akvarelė, guašas, akrilas, kreidelės, pieštukai, flomasteriai, tušas ir kt. Galima pateikti šūkius, eilėraščius, priežodžius ir pan., įvairių tarnybų ar visuomeninių organizacijų skiriamuosius ženklus, pagalbos telefono numerį.
7. Darbuose turi būti vaizduojama civilinės saugos tema. 
8. Konkursui pateikiami individualūs darbai. Vienas mokinys gali būti tik vieno darbo autorius.
9. Kiekvieno darbo kitoje pusėje privaloma nurodyti šiuos duomenis: darbo pavadinimą, autoriaus vardą, pavardę, amžių, klasę, grupės pavadinimą, mokyklos, darželio pavadinimą.

IV SKYRIUS
KONKURSO ORGANIZAVIMAS IR EIGA

10. Visi Konkurso dalyvių darbai iki 2022 m. kovo 28 d. pristatomi Kelmės rajono savivaldybės administracijai. Skenuoti Konkurso dalyvių darbai pristatomi elektroniniu paštu reda.zalandauskiene@kelme.lt, o darbų originalai pristatomi į Kelmės rajono savivaldybės administraciją koordinatoriui.
11. Vertintojai balsavimo būdu nustato kiekvienos Konkurso dalyvių grupės I–III vietų laimėtojus.
12. Laimėtojai apdovanojami padėkos raštais ir atminimo dovanėlėmis. 

V SKYRIUS
DARBŲ VERTINIMAS

13. Darbai bus vertinami atsižvelgiant į atitiktį Konkurso sąlygoms, temos aktualumą, idėjos originalumą, išradingumą, jos įgyvendinimą bei meninę raišką.
14. Darbų vertinimas pagal grupes vyks 2022 m. kovo 30 d. 
15. Darbus virtualioje „Zoom“ aplinkoje vertins Savivaldybės administracijos vyriausiasis civilinės saugos specialistas – Konkurso koordinatorius, Šiaulių PGV Civilinės saugos skyriaus, Kelmės PGT, Kelmės PK atstovai. 
16. Konkurso sąlygų neatitinkantys darbai nebus vertinami. 

VI SKYRIUS
KITOS SĄLYGOS

17. Organizatorius nėra atsakingas už bet kokias asmenines išlaidas, susijusias su dalyvavimu Konkurse. 
18. Konkurso dalyvių darbai autoriams negrąžinami, jie saugomi Savivaldybės administracijoje.
19. Savivaldybė pasilieka teisę darbus publikuoti ir reprodukuoti savo nuožiūra, eksponuoti juos parodose, dauginti ir spausdinti įvairiuose leidiniuose, neišmokėdama darbų autoriams honoraro.
20. Konkurso dalyvių atstovai pagal įstatymą sutinka, kad jų vaikų, įvaikių, globotinių ar rūpintinių ir kt. asmeniniai duomenys būtų naudojami tiek, kiek tai būtina šių Konkurso nuostatų reikalavimams vykdyti, kad nuotraukos ar vaizdo medžiaga su asmeniniu atvaizdu iš apdovanojimų ceremonijos ar kitų su konkursu susijusių renginių būtų publikuojamos viešai ir pateikia Koordinatoriui laisvos formos sutikimą. 

_______________________________


